ལེའུ་བཅུ་གཅིག་པའི་ནང་།མཐར་བཀའ་ཤག་འུ་ཐུག་ནས་མཉམ་འབྲེལ་རྒྱལ་ཚོགས་ཀྱི་ཕྱོགས་སུ་ཞལ་འཁོར་ཏེ་རོགས་རམ་ཐོབ་ཐབས་གནང་།ཞེས་དང་།མཉམ་འབྲེལ་རྒྱལ་ཚོགས་ཀྱིས་ཅི་ཡང་མ་བསྒྲུབས་པར་འགུལ་མེད་དུ་བསྡད།རྒྱ་གར་དང་།དབྱིན་ཇི།ཨ་རི་བཅས་རོགས་རམ་གནང་ཐུབ་མཁན་གྱི་རྒྱལ་ཁབ་གཙོ་བོ་གསུམ་ཡིན་ཡང་སུས་ཀྱང་བོད་ཀྱི་རེ་འདོད་ལ་རྒྱབ་སྐྱོར་མ་གནང་།སྐབས་དེར་ཨ་རི་བྱང་ཀོ་རི་ཡའི་དམག་འཐབ་དང་འབྲེལ་ཏེ་དཀའ་ངལ་ཆེན་པོའི་ནང་ལྷུང་ཞིང་།དབྱིན་ཇིས་རྒྱ་གར་ལ་རང་བཙན་ཕྱིར་སྤྲད་པ་དང་ཆབས་ཅིག་བོད་ཀྱང་བློས་བཏང་སྟེ་ཁེ་ཐོབ་དང་འབྲེལ་ལམ་བཅས་རྒྱ་གར་ལ་སྤྲད་ཡོད།རྒྱ་གར་གྱིས་སྔར་གྱི་བསམ་བློ་ཡོངས་སུ་བརྗེས་ཏེ་རྒྱ་ནག་ནས་རང་ལ་མཇུག་འབྲས་ངན་པ་སློང་སྲིད་པའི་ཕྱག་ལས་གང་ཡང་སྒྲུབ་འདོད་མ་གནང་།ཞེས་གསུངས།